《乙酉岁自蜀随计趁试不及》
唐代·李洞

客卧涪江蘸月厅，知音唤起进趋生。寒梅折后方离蜀，

腊月圆前未到京。风卷坏亭羸仆病，雪糊危栈蹇驴行。

文昌一试应关分，岂校褒斜两日程。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。